**ELŐTERJESZTÉS**

Tiszavasvári Város Önkormányzata Képviselő-testületének

2024. augusztus 8-án tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/ 1909-2/2024

A napirend előterjesztője: Szőke Zoltán polgármester

Az előterjesztést készítette: Bodnár Anita köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2024. augusztus 2.

**Bodnár Anita**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**3/2023. (I. 26.) Kt. számú határozat**

**A Tiszavasvári Bölcsőde nyári nyitvatartási rendjének meghatározása**

A képviselő-testület jóváhagyta a Tiszavasvári Bölcsőde nyári nyitvatartási rendjét, mely szerint 2023. június 26. napjától 2023. július 14. napjáig zárva tartott az intézmény.

Az intézményvezető erről 2023. február 15. napjáig tájékoztatta az érintett szülőket.

**5/2023. (I. 26.) Kt. számú határozat**

**Tiszavasvári Város Önkormányzatának véleménye az iskolák felvételi körzethatárainak tervezetéről**

A képviselő-testület a Tiszavasvári Kabay János Általános Iskola felvételi körzethatára Tiszavasvári Város közigazgatási területére történő megállapítását ismételten támogatta.

A testület határozatáról a Nyíregyházi Tankerületi Központ tájékoztatásra került. .

**30/2023. (II. 14.) Kt. számú határozat**

**Fogyatékos személyek otthona és jelzőrendszeres házi segítségnyújtás feladatellátásaihoz 2023. évi finanszírozás kezdeményezéséről**

Kezdeményezte a képviselő-testület felhatalmazása alapján a polgármester a Slachta Margit Nemzeti Szociálpolitikai Intézetnél és a Belügyminisztériumnál a fogyatékos személyek otthona és a jelzőrendszeres házi segítségnyújtás feladatok ellátása esetében a 2023. évre vonatkozóan a finanszírozások 100 % lefedését. Az ügyben több levélváltásra, telefonos és személyes egyeztetésre is sor került.

A 2023. évre történő finanszírozás nem fedezte a feladatok 100 % kiadásait, de a tárgyalások tovább folynak az ügyben, 2024. évben már előre láthatóan lényegesen több támogatás érkezik az önkormányzathoz.

**35/2023. (II. 23.) Kt. számú határozat**

**Döntés Tiszavasvári Város Önkormányzata Képviselő-testülete Pénzügyi és Ügyrendi Bizottságának „A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021 (XII.2.) önkormányzati rendelet módosításáról” szóló rendelet-tervezethez tett módosító javaslatáról**

Támogatta a képviselő-testület, hogy kapjon a későbbiekben egy tájékoztatást a gyermekétkeztetést igénybe vevők létszámának alakulásáról.

A tájékoztató elkészült, melyet a képviselő-testület 2023. december 13-án megtartott ülésén elfogadott.

**36/2023. (II. 23.) Kt. számú határozat**

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021 (XII.2.) önkormányzati rendelet módosításáról**

A képviselő-testület elutasította a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021 (XII.2.) önkormányzati rendelet módosítását, mely a gyermekétkeztetésre vonatkozóan tartalmazott térítési díj emelési javaslatot.

A rendelet tervezet később újból beterjesztésre került a testület elé, mely tervezet már elfogadásra is került.

**37/2023. (II. 23.) Kt. számú határozat**

**A Kornisné Liptay Elza Szociális és Gyermekjóléti Központ által biztosított bentlakásos szociális ellátások térítési díjai alapját képező szolgáltatási önköltségről**

Elfogadásra került a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező szolgáltatási önköltség a bentlakásos ellátásokra, mely alapján térítési díj emelést fogadott el a képviselő-testület önkormányzati rendelet módosítással. A döntésről az intézményvezető tájékoztatásra került, aki intézkedett a lakók és azok hozzátartozói tájékoztatásáról az ügyben.

**48/2023. (II. 23.) Kt. számú határozat**

**A gyermekétkeztetés szerződés módosításáról**

Döntött arról a képviselő-testület, hogy az előterjesztés tárgyalását leveszi napirendről, az előterjesztő által tett kezdeményezésre, tekintettel arra, hogy a napirend okafogyottá vált a korábban tárgyalt „A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendelet módosításáról szóló rendelet tervezet” elutasítása miatt.

A szerződés módosítása a későbbiekben újra beterjesztésre került a képviselő-testület elé a rendelet tervezet módosításával együtt. Mindkettő elfogadásra került.

**49/2023. (II. 23.) Kt. számú határozat**

**A rászoruló gyermekek szünidei étkeztetéséhez kapcsolódó díjak meghatározásáról**

A képviselő-testület elfogadta a szünidei étkeztetésre vonatkozó szerződések módosítását a szolgáltatóknak fizetendő díjak emelésére vonatkozóan. Így egységesen bruttó 675 Ft/fő/nap lett az étkezés díja mind a Tiva-Szolg Kft, mind a Bölcsőde esetében is. A szerződés módosítások aláírásra kerültek, és az új, emelt díjak léptek érvénybe a 2023. évi tavaszi szünidei étkeztetéstől kezdődően.

**50/2023. (II. 23.) Kt. számú határozat**

**A támogató szolgálat feladategység növeléséről**

A képviselő-testület kezdeményezte a Kornisné Liptay Elza Szociális és Gyermekjóléti Központ keretein belül működő támogató szolgálat feladategység növelésére irányuló engedélyezési eljárást 8500 feladategységről 10900 feladategységre.

Az engedélyezési eljárás lezárult. A támogató szolgálat új működési engedélye 2023. 04.05. napjától véglegessé vált.

**56/2023. (II. 23.) Kt. számú határozat**

**Tiszavasvári sportlétesítmények használati díjainak felülvizsgálatáról**

A képviselő-testület elfogadta a Tiva-Szolg Kft üzemeltetésében lévő sportlétesítményekben a használati díjak emelését, melyről a döntés a további intézkedések megtétele miatt megküldésre került a Tiva-Szolg Kft ügyvezetőjének.

**71/2023. (III. 2.) Kt. számú határozat**

**A gyermekétkeztetés szerződés módosításáról**

A képviselő-testület elfogadta a gyermekétkeztetési szerződést módosítását, mely az alábbiak miatt került módosításra:

Tiszavasvári Város Önkormányzata a 68/2023. (III.2.) önkormányzati rendeletével döntött a gyermekétkeztetési díjak emeléséről, így szükségessé vált a szerződésben rögzített Kft. felé fizetendő rezsidíjak korrigálása a szerződés I. 4.) pontjában. A szerződés a felek által aláírásra került, abból minden érintett 1 példányt átvett. A szerződés a módosításokkal 2023. április 3. napjától érvényes lett.

**88/2023. (III. 24.) Kt. számú határozat**

**A Kornisné Központ által biztosított szociális ellátások szolgáltatási önköltségeiről**

Elfogadásra került a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező szolgáltatási önköltség ellátás típusonként. A döntésről az intézményvezető tájékoztatásra került.

**89/2023. (III. 24.) Kt. számú határozat**

**A bölcsődei szolgáltatási önköltségről**

A képviselő-testület elfogadta a gyermekjóléti ellátások térítési díjai alapját képező, intézményvezető által meghatározott önköltség összegeket a 2023. évre vonatkozóan. A bölcsődei szolgáltatás díja változatlanul ingyenes. Az intézményvezető a döntésról tájékoztatásra került.

**96/2023. (IV. 27.) Kt. számú határozat**

**Magyar Vöröskereszt Szabolcs-Szatmár-Bereg Megyei Szervezete Nyitott Ház Anya-Gyermek Segítőotthon 2022. évi szakmai beszámolójáról**

A képviselő-testület elfogadta a Magyar Vöröskereszt Szabolcs-Szatmár-Bereg Megyei Szervezete Anyaotthonának 2022. évi szakmai beszámolóját, melyről az intézményvezető tájékoztatásra került.

**101/2023. (IV. 27.) Kt. számú határozat**

**A Kornisné Liptay Elza Szociális és Gyermekjóléti Központ 2022. évi szakmai beszámolóról**

A képviselő-testület elfogadta a Kornisné Liptay Elza Szociális és Gyermekjóléti Központ 2022. évi szakmai beszámolóját, melyről az intézményvezető tájékoztatásra került.

**103/2023. (IV. 27.) Kt. számú határozat**

**Tájékoztató a 2023. évi közfoglalkoztatási programokról**

A képviselő-testület elfogadta a Tiva-szolg Kft. által 2023. évben beindított közmunka programokról szóló tájékoztatót. Erről a Kft. ügyvezetője tájékoztatásra került.

**137/2023. (V. 25.) Kt. számú határozat**

**Éves összefoglaló ellenőrzési jelentés, Tiszavasvári Város Önkormányzatának 2022. évi belső ellenőrzési tevékenységéről**

A képviselő-testület elfogadta a megbízott belső ellenőr által készített 2022. évi ellenőrzésekről, azok eredményeiről, és az azokra tett intézkedésekről szóló beszámolót. A döntésről a belső ellenőr és az érintett intézmények vezetői tájékoztatásra kerültek.

**139/2023. (V. 25.) Kt. számú határozat**

**Tiszavasvári Bölcsőde 2022. évi szakmai beszámolóról**

A képviselő-testület elfogadta a Tiszavasvári Bölcsőde 2022. évi szakmai beszámolóját, melyről az intézményvezető tájékoztatásra került.

**143/2023. (V. 25.) Kt. számú határozat**

**Átfogó értékelés a város gyermekjóléti és gyermekvédelmi feladatainak 2022. évi ellátásáról**

A Képviselő-testület a város gyermekjóléti és gyermekvédelmi feladatainak 2022. évi ellátásáról szóló átfogó értékelést elfogadta.

A döntésről a Szabolcs-Szatmár Bereg Megyei Kormányhivatal Gyámügyi és Igazságügyi Főosztálya tájékoztatásra került, aki írásban jelezte, hogy észrevételt nem kíván tenni. Az átfogó értékelés a város honlapján közzétételre került.

**144/2023. (V. 25.) Kt. számú határozat**

**A gyermekétkeztetés szerződés módosításáról**

A képviselő testület elfogadta a gyermekétkeztetési szerződés módosítását, mely Nyíregyházi SZC, Tiszavasvári Szakképző Iskola és Kollégium részéről érkezett, főként az intézmény neve pontosítását érintő volt. A szerződés a felek által aláírásra került, abból minden érintett 1 példányt átvett. A szerződés a módosításokkal 2023. június 1. napjától érvényes lett.

**147/2023. (V. 25.) Kt. számú határozat**

**A Tiszavasvári strandfürdőben 2013 óta megvalósult vagyongazdálkodási feladatok célellenőrzés eredménye végrehajtásáról**

A képviselő testület döntést hozott az alábbi kérdésekben:

Támogatta a Tiszavasvári Strandfürdő Kft. ügyvezetője kérelmét, hogy a beruházások leltárát 2023. június 30. napjáig készítse el az önkormányzat részére. (Minden a szerződés hatálya alatt a szerződéssel érintett ingatlanon megvalósuló fejlesztés bekerülési értéke, és annak jelenlegi nettó számviteli értéke kerüljön tételes kimutatásra a bérlő által.)

Vitatta a testületdöntésében a 2023. május 15. napján kelt Tiszavasvári Strandfürdő Kft. ügyvezetője nyilatkozatában foglalt álláspontját, valamint kinyilatkozta, hogy a beruházások tekintetében azok összességére vonatkozóan a szerződés 5.18. pont alkalmazását tekinti irányadónak.

Felkérte a testület az ügyvezetőt az általa tett 2023. április 28. napján kelt nyilatkozatra hivatkozással, hogy 2023. június 30. napjáig írásban részletezze a beruházások leltárában, mely fejlesztéseket nem tekinti a szerződéskötéskor vállalt beruházásoknak, és egyértelműsítse ezek tekintetében a lejáratkori elszámolás álláspontja szerinti szabályait.

Felkérte az ügyvezetőt, hogy saját költségén készíttessen egy a strand egész területét érintő közmű és épülettérképet 2023. október 31. napja határidőig, melyet 1 példányban átad az önkormányzat részére.

A döntésről a Strand üzemeltetője tájékoztatásra került, többször írásban is.

A bérlő által elkészített leltárokat értékekkel együtt az önkormányzat határidőre megkapta. Azonban sem nyilatkozat, sem közműtérkép határidőre nem érkezett a Strandfürdő Kft-től.

**169/2023. (VI. 12.) Kt. számú határozat**

**Szándéknyilatkozat a fogyatékos személyek otthona feladat ellátásáról**

Kezdeményezte a képviselő-testület a Slachta Margit Nemzeti Szociálpolitikai Intézetnél a Kornisné Liptay Elza Szociális és Gyermekjóléti Központ által ellátott fogyatékos személyek otthona feladatellátásra vonatkozóan a 2023. évre összesen 232.244.579 Ft támogatás biztosítását az alábbi részletezéssel:

168.334.176 Ft egyösszegű kiutalást 2023. június 30. napjáig

ezen felül még 63.910.403 Ft egyösszegű kiutalást 2023. július 31. napjáig

Kifejezte szándékát, hogy ezen finanszírozási ütem elmaradása döntést hoz a fogyatékos személyek otthona működtetésének állam javára történő lemondásáról, állam részére történő visszaadásáról, tekintve, hogy a feladat jelenlegi finanszírozási keretei veszélyeztetik az önkormányzat kötelezően ellátandó feladatait.

Kezdeményezte a Slachta Margit Nemzeti Szociálpolitikai Intézetnél a fogyatékos személyek otthona feladat ellátása esetében a finanszírozások eddigi gyakorlatának felülvizsgálatát, tekintve hogy az ellátás állami feladat. Kezdeményezte a 2024. évre a kiadások 100 %-a lefedezését, azok előfinanszírozását szerződésben rögzített módon.

A döntés megküldésre került a Belügyminisztérium és a Slachta Margit Nemzeti Szociálpolitikai Intézet részére is. Az ügyben több személyes egyeztetésre is sor került a Belügyminisztérium munkatársaival. Ígéret született arra vonatkozóan, hogy az elkövetkező években alaptámogatásként mintegy 66 millió Ft összeggel több finanszírozást fog kapni Tiszavasvári Város Önkormányzata ezen feladat ellátásához, erről írásban is értesítésre került az önkormányzat.

**175/2023. (VI. 29.) Kt. számú határozat**

**A jelzőrendszeres házi segítségnyújtásra és a fogyatékos személyek otthonára vonatkozó 2023. évi Támogató Okiratok jóváhagyásáról**

A képviselő-testület elfogadta a jelzőrendszeres házi segítségnyújtásra és a fogyatékos személyek otthonára vonatkozó 2023. évi támogató okiratok tartalmát, azzal a kikötéssel, hogy az éves támogatási összeg igényét, melyet már a korábbiakban is jelzett, fenntartja.

A döntésről tájékoztatásra került a Kornisné Liptay Elza Szociális és Gyermekjóléti Központ intézményvezetője, valamint a döntés megküldésre került a Slachta Margit Nemzeti Szociálpolitikai Intézet, valamint Belügyminisztérium részére is.

2023. év végéig a feladatokhoz plusz támogatás nem érkezett.

**186/2023. (VI. 29.) Kt. számú határozat**

**A** **Tiszavasvári Sporttelep használati jogának biztosítása a TSE részére a 2023/24-es bajnoki évre**

A képviselő-testület elfogadta a Tiszavasvári Sportegyesület elnöke által a 2022/23-es bajnoki évadra vonatkozó használati szerződés alapján készített beszámolóját.

Hozzájárult a Tiszavasvári Város Önkormányzata tulajdonában lévő tiszavasvári 2438 hrsz.-ú, a valóságban 4440 Tiszavasvári, Fehértói u. 2/b. szám alatt található Sporttelep megnevezésű ingatlanra vonatkozóan, a TSE és a Tiva-Szolg Nonprofit Kft. között létrejövő, az ingyenes használati jogot biztosító szerződés megkötéséhez.

A döntésről az érintett felek tájékoztatásra kerültek.

**187/2023. (VI. 29.) Kt. számú határozat**

**Vágóhíd úti műfüves focipálya használati szabályzatáról**

A képviselő-testület elfogadta a Vágóhíd úti műfüves focipálya használati szabályzatát, az abban foglalt tartalommal, jóváhagyta az abban meghatározott 6000 Ft/óra díjtétel alkalmazásához a használati díjra vonatkozóan. A döntés az üzemeltető, Tiva-Szolg Kft ügyvezetője részére megküldésre került.

**198/2023. (VIII. 3.) Kt. számú határozat**

**A rászoruló gyermekek szünidei étkeztetéséhez kapcsolódó többletfinanszírozás kezdeményezéséről**

Kezdeményezte a képviselő-testület a Belügyminisztérium felé a szünidei étkeztetés jelenlegi finanszírozási rendszere felülvizsgálatát.

Kezdeményezte az intézményi gyermekétkeztetéssel együtt kezelve felülvizsgálatát a finanszírozásnak, függetlenül az adóerő képességtől az adagszám és fajlagos költség alapján.

Kezdeményezte továbbá többletfinanszírozást biztosítását a feladathoz.

A minisztériumnak a kezdeményezés megküldésre került, arra nemleges válasz érkezett, költségvetési keret hiányára hivatkozva.

**237/2023. (IX. 28.) Kt. számú határozat**

**Tájékoztatás hulladékgazdálkodással kapcsolatban kezdeményezett intézkedésekről**

Több hulladékgazdálkodással kapcsolatos kérdésben kezdeményezéseket, tájékoztatás kéréseket fogadott el a képviselő-testület. Ezen kezdeményezés testületi ülést követően megküldésre került a MOHU Mol Hulladékgazdálkodási Kft és a Belügyminisztérium részére is.

A MOHU ügyfélszolgálatától 2023. 10. 18. napján e-mailben kaptunk választ a felvetett problémákra. ezek egy részének a tisztázása még mai napig folyamatban van. 2024. év elején a Szabolcs-Szatmár-Bereg Vármegyei Környezetvédelmi Főosztály vezetőjénél is személyes egyeztetésre került sor a felmerülő napi problémákkal kapcsolatban. Újabb tájékoztatás kérő levelet küldtünk a minisztérium felé, most már jogszabály módosítás kezdeményezést kérve.

Erre 2024. március elején érkezett válasz, részben választ adva a kérdéseinkre. Az ügyben további személyes egyeztetések történnek, és a Tiva-Szolg Kft tájékoztatásra kerül a megkapott információkról a szabályszerű működése érdekében.

**271/2023. (X. 16.) Kt. számú határozat**

**Döntés a Kornisné Liptay Elza Szociális és Gyermekjóléti Központ ellátottainak biztosított étkeztetés ellenőrzésére tervezett ideiglenes bizottságról**

A képviselő-testület a 262/2023 (IX.28.) kt. sz. határozatával döntött egy ideiglenes bizottság felállítása kezdeményezéséről a Kornisné Központ étkeztetése személyes ellenőrzése érdekében.

A képviselő-testületi tagoknak a bizottsági munkára való felkérés kiküldésre került, arra

A bizottság munkájára 2 fő jelentkezett. A bizottság megalakításához minimum 3 fő szükséges, így az nem tudott megalakulni.

Képviselő-testület elfogadta, hogy Kornisné Liptay Elza Szociális és Gyermekjóléti Központ ellátottainak biztosított étkeztetés ellenőrzésére tervezett ideiglenes bizottság minimális taglétszám hiányában nem tudott megalakulni.

**273/2023. (X. 16.) Kt. számú határozat**

**Tiszavasvári Város Önkormányzatának véleménye az iskolák felvételi körzethatárairól**

A képviselő-testület a Tiszavasvári Kabay János Általános Iskola felvételi körzethatára Tiszavasvári Város közigazgatási területére történő megállapítását támogatta.

A testület határozatáról a Nyíregyházi Tankerületi Központ tájékoztatásra került, valamint a kért hátrányos helyzetű létszámról szóló adatszolgáltatást 2023. október 31. megküldtük.

**306/2023. (XI. 30.) Kt. számú határozat**

**Belső ellenőri feladatok ellátásáról**

A belső ellenőri feladatok 2024-25. évi ellátásával Graczka István, belső ellenőrt bízta meg a képviselő-testület. Az intézményvezetők tájékoztatásra kerültek. A belső ellenőr folyamatosan ellátja munkáját, előkészíti a szükséges terveket, szabályzatokat, melyek feladatkörében felmerülnek.

**307/2023. (XI. 30.) Kt. számú határozat**

**Tiszavasvári Város Önkormányzata 2024. évi belső ellenőrzési tervéről**

A képviselő-testület jóváhagyta az önkormányzati 2024. évi belső ellenőrzési tervet, valamit az ahhoz kapcsolódó intézményenként kockázatelemzéseket. Ezekről az intézményvezetők tájékoztatásra kerültek. Az ellenőrzések terveknek megfelelően megkezdődtek.

**308/2023. (XI. 30.) Kt. számú határozat**

**A 2024. évi közfoglalkoztatási javaslatról**

Elfogadta a képviselő-testület a 2024. évi közmunka programokhoz megfogalmazott képviselői, intézményi, polgármesteri javaslatokat, melyekről a közfoglalkoztatást lebonyolító, szervező Tiva-Szolg Kft. tájékoztatásra került.

**309/2023. (XI. 30.) Kt. számú határozat**

**A fogyatékos személyek otthonára vonatkozó 2023. évi többlettámogatási igény kezdeményezéséről**

A képviselő-testület elfogadta és támogatta azt a többletfinanszírozás kezdeményező levelet, mely a határozat melléklete, és amiben a fogyatékos személyek otthonához kérte a testület még a 2023. évre 66.746.297 Ft támogatás biztosítását.

A döntésről tájékoztatásra került a Kornisné Liptay Elza Szociális és Gyermekjóléti Központ intézményvezetője, valamint az megküldésre került a Slachta Margit Nemzeti Szociálpolitikai Intézet részére is.

2023. év végéig a feladathoz plusz támogatás nem érkezett. A tárgyalások azonban tovább folynak, és a tavalyi 100% támogatásra is igényt tart önkormányzatunk a továbbiakban is.

**310/2023. (XI. 30.) Kt. számú határozat**

**Tájékoztatás a Kornisné Liptay Elza Szociális és Gyermekjóléti Központ ellen érkezett panasz kivizsgálásáról**

A képviselő-testület elfogadta a Kornisné Központ lakói részére biztosított pépes étkeztetés kivizsgálásáról készült tájékoztatót. Az étel minősége, mennyisége ezt követően időszakosan ellenőrzésre kerül. Az érintett felek a döntésről és az együttműködési kötelezettségükről tájékoztatásra kerültek.

**2/2024. (II.15.) Kt. sz. határozat**

Elfogadta a testület Gálné dr. Kulcsár Tímea fogorvossal kötendő feladatellátási szerződést, mely aláírásra került. A szerződés alapján 2024. április 1. napjától Doktor Nő látja el II. számú fogorvosi körzetet.

**8/2024. (II.15.) Kt. sz. határozat**

A képviselő-testület elfogadta a Tiszavasvári Önkormányzati Tűzoltóság szakmai és pénzügyi beszámolója a 2023. évi tevékenységéről és gazdálkodásáról szólóbeszámolót, melyről tájékoztattam a Tűzoltóság elnökét.

**9/2024. (II.15.) Kt. sz. határozat**

A képviselő-testület elfogadta a Tiszavasvári Olimpiai Baráti Kör Egyesület2023. évi tevékenységéről és gazdálkodásáról szólóbeszámolót, melyről tájékoztattam az Egyesület elnökét.

**10/2024. (II.15.) Kt. sz. határozat**

A képviselő-testület elfogadta a Tiszavasvári Diáksport Egyesület 2023. évi tevékenységéről és gazdálkodásáról szólóbeszámolót, melyről tájékoztattam az Egyesület elnökét.

**11/2024. (II.15.) Kt. sz. határozat**

A képviselő-testület elfogadta a Tiszavasvári Sportegyesület 2023. évi tevékenységéről és gazdálkodásáról szóló beszámolót, melyről tájékoztattam az Egyesület elnökét.

**12/2024. (II.15.) Kt. sz. határozat**

A képviselő-testület elfogadta a Tiszavasvári Fúvószenekari Alapítvány 2023. évi tevékenységéről és gazdálkodásáról szólóbeszámolót, melyről tájékoztattam az Alapítvány elnökét.

**13/2024. (II.15.) Kt. sz. határozat**

A képviselő- testület elfogadta a Vasvári Hírmondó 2023. évi tevékenységéről szóló beszámolót, mely döntésről tájékoztattam az újság főszerkesztőjét.

**24/2024. (II.15.) Kt. sz. határozat**

Elfogadásra került a Tiszavasvári Egyesített Óvodai Intézmény 2024. évi heti és éves nyitvatartási rendje, mely a helyben szokásos módon közzétételre került.

**25/2024. (II.15.) Kt. sz. határozat, 91/2024. (III.28.) Kt. sz. határozat, 134/2024. (V.9.) Kt. sz. határozat**

A Tiszavasvári Egyesített Óvodai Intézmény alapító okirata került módosításra ezen határozatokkal, mely módosítást bejegyzett a Magyar Államkincstár.

**31/2024.(II.15.) Kt. sz. határozat**

A képviselő-testület döntött arról, hogy a Szabolcs-Szatmár-Bereg Vármegyei Kormányhivatal által a tiszavasvári 3 hrsz-ú ingatlanon megvalósított KEHOP-5.2.2.-16-2016-00006 kódszámú „Épületenergetikai fejlesztések a Szabolcs-Szatmár-Bereg Megyei Kormányhivatalnál” című pályázat eredményeként az ingatlanon bekövetkezett értéknövekedés ellentételezéseként a fenntartási időszak első napjától számított 5 éves időtartamra vonatkozó – Kormányhivatalt terhelő - teljes bérleti díjat elengedi. Elfogatja az erre vonatkozó megállapodást, mely aláírásra került szerződő felek részéről.

**47/2024.(II.15.) Kt. sz. határozat, 93/2024. (III.28.) Kt. sz. határozat**

A képviselő-testület a HBVSZ Zrt. „v.a.” végelszámolója - a cég törlési kérelmének visszavonása tárgyában a nem megfelelő előkészítettség hiányában nem hozott döntést, melyről tájékoztattam a végelszámolót. A 93/2024.(III.28.) Kt. határozattal tájékoztattam a testületet, hogy az ülés tartása nélküli tulajdonosi közgyűlés döntése értelmében a Hajdúkerületi és Bihari Víziközműszolgáltató Zrt. „v.a.” 2023. április 30. napjával történő megszüntetésére vonatkozó törlési kérelme visszavonásra kerül.

**48/2024. (II.15.) Kt. sz. határozat**

A város ivóvíz minőségével kapcsolatban kerültek problémák megfogalmazásra, melyekről tájékoztattam az ÉRV Zrt-ét.

**92/2024. (III.28.) Kt. sz. határozat**

Elfogadta a testület a Társulási Tanács 7/2023. (V.18.) Viziközmű Társ. számú határozatát, valamint a Hajdúsági és Bihari Víziközmű Társulás megszüntetéséről szóló megállapodást, melyet aláírtam.

**94/2024. (III.28.) Kt. sz. határozat**

Ezen határozattal a testület hozzájárult,hogy a Tiszavasvári Kabay János Általános Iskolaszakmai alapdokumentumában a 2.1.1. 4440 Tiszavasvári, Vasvári Pál utca 97/A. pontja, a 6. Köznevelési alapfeladat 6.2. pontja és a 7. pontban a feladatellátást szolgáló vagyon és a felette való rendelkezés és használat joga 7.2. 4440 Tiszavasvári, Vasvári Pál utca 97/A. pontja törlésre kerüljön. A döntésről tájékoztattam a Tankerület vezetőjét.

**113/2024. (V.9.) Kt. sz. határozat**

A képviselő-testület elfogadta a Tiszavasvári Rendőrkapitányság vezetőjének – Tiszavasvári Város 2023. évi közrend- és közbiztonságról szóló – éves jelentését, mely döntésről tájékoztattam a Rendőrkapitányság vezetőjét.

**114/2024. (V.9.) Kt. sz. határozat**

A képviselő-testület elfogadta a Tiszavasvári Polgárőr Egyesület beszámolóját a 2023. évi tevékenységéről, melyről tájékoztattam a Polgárőrség vezetőjét.

**115/2024. (V.9.) Kt. sz. határozat**

A testület támogatta, hogy a Tiszavasvári Polgárőr Egyesület pályázatot nyújtson be az Országos Polgárőr Szövetség által kiírt „Polgárőr Város” cím elnyerésére, melyről tájékoztattam a Polgárőrség vezetőjét.

**116/2024. (V.9.) Kt. sz. határozat**

A képviselő-testület elfogadta a Nyíregyházi Katasztrófavédelmi Kirendeltség 2023. évi tevékenységéről szóló tájékoztatót, melyről értesítettem a Kirendeltség vezetőjét.

**129/2024. (V.9.) Kt. sz. határozat**

A képviselő-testület a Kornisné Liptay Elza Szociális és Gyermekjóléti Központ alapító okiratának módosításáról döntött a járóbeteg szakellátási feladatok intézmény általi ellátása érdekében. A változások átvezetéséről intézkedtem a Magyar Államkincstárnál.

**136/2024. (V.9.) Kt. sz. határozat**

A képviselő-testület a Tiszavasvári Egyesített Óvodai Intézményben a 2024/2025-ös nevelési évben indítandó óvodai csoportlétszámokról döntött, melyről tájékoztattam az intézmény igazgatóját.

**137/2024. (V.9.) Kt. sz. határozat**

Ezen határozatával a testület elfogadta a Nyíregyházi Szociális Gondozási és Egészségügyi Alapellátási Központtal kötendő feladatellátási szerződést a fogorvosi ügyeleti ellátásra vonatkozóan. A szerződést aláírtam és megküldtem a Központ vezetőjének.

**138/2024. (V.9.) Kt. sz. határozat**

A képviselő-testület dr. Szerényi Nikoletta háziorvossal - a Tiszavasvári I. számú felnőtt háziorvosi körzet ellátására vonatkozó - előszerződést fogadta el, melyet aláírtam.

**151/2024. (V.9.) Kt. sz. határozat**

A képviselő-testület együttműködési megállapodást kötött az Országos Mentőszolgálattal a Mentési Pont működtetésére és ingyenes használatba adta a feladatellátásnak helyet biztosító ingatlant. A megállapodásokat aláírtam.

**162/2024. (V.9.) Kt. sz. határozat**

A testület a HBVSZ Zrt. „v.a.” 2024. május 28. napján tartandó közgyűlés napirendjeiről határozott. Tájékoztatom a képviselő-testületet, hogy az összehívott közgyűlés nem volt határozatképes.

**66/2024. (V.9.) Kt. sz. határozat**

A testület elfogadta a Kisvárosok Szövetségének 2023. évi pénzügyi beszámolóját, melyről tájékoztattam a Szövetség elnökét.

**173/2024. (V.9.) Kt. sz. határozat**

A képviselő-testület támogatta az Esélytér Intézményfenntartó Iskola u. 2. szám alatti épületre vonatkozó telephely engedély iránti kérelmét. A köznevelési feladatellátás céljából szükséges használati szerződést aláírtam és továbbítottam az Intézményfenntartó részére.

**175/2024. (V.9.) Kt. sz. határozat**

Döntés született a Vasvári Hírmondó különszámának megjelentetéséről, melyről gondoskodtam.

# Tiszavasvári, 2024. augusztus 2.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (VIII.8.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

3/2023. (I. 26.) Kt. sz. határozat

5/2023. (I. 26.) Kt. sz. határozat

30/2023. (II. 14.) Kt. sz. határozat

35/2023. (II. 23.) Kt. sz. határozat

36/2023. (II. 23.) Kt. sz. határozat

37/2023. (II. 23.) Kt. sz. határozat

48/2023. (II. 23.) Kt. sz. határozat

49/2023. (II. 23.) Kt. sz. határozat

50/2023. (II. 23.) Kt. sz. határozat

56/2023. (II. 23.) Kt. sz. határozat

71/2023. (III. 2.) Kt. sz. határozat

88/2023.(III. 24.) Kt. sz. határozat

89/2023.(III. 24.) Kt. sz. határozat

96/2023.(IV. 27.) Kt. sz. határozat

101/2023.(IV. 27.) Kt. sz. határozat

103/2023.(IV. 27.) Kt. sz. határozat

137/2023.(V. 25.) Kt. sz. határozat

139/2023.(V. 25.) Kt. sz. határozat

143/2023.(V. 25.) Kt. sz. határozat

144/2023.(V. 25.) Kt. sz. határozat

147/2023.(V. 25.) Kt. sz. határozat

169/2023.(VI. 12.) Kt. sz. határozat

175/2023.(VI. 29.) Kt. sz. határozat

186/2023.(VI. 29.) Kt. sz. határozat

187/2023.(VI. 29.) Kt. sz. határozat

198/2023.(VIII. 3.) Kt. sz. határozat

237/2023.(IX. 28.) Kt. sz. határozat

271/2023. (X. 16.) Kt. sz. határozat

273/2023. (X. 16.) Kt. sz. határozat

306/2023. (XI. 30.) Kt. sz. határozat

307/2023. (XI. 30.) Kt. sz. határozat

308/2023. (XI. 30.) Kt. sz. határozat

309/2023. (XI. 30.) Kt. sz. határozat

310/2023.(XI. 30.) Kt. sz. határozat

2/2024. (II.15.) Kt. sz. határozat

8/2024. (II.15.) Kt. sz. határozat

9/2024. (II.15.) Kt. sz. határozat

10/2024. (II.15.) Kt. sz. határozat

11/2024. (II.15.) Kt. sz. határozat

12/2024. (II.15.) Kt. sz. határozat

13/2024. (II.15.) Kt. sz. határozat

24/2024. (II.15.) Kt. sz. határozat

25/2024. (II.15.) Kt. sz. határozat

31/2024.(II.15.) Kt. sz. határozat

47/2024.(II.15.) Kt. sz. határozat

48/2024. (II.15.) Kt. sz. határozat

66/2024. (V.9.) Kt. sz. határozat

91/2024.(III.28.) Kt. sz. határozat

93/2024.(III.28.) Kt. sz. határozat

92/2024.(III.28.) Kt. sz. határozat

94/2024.(III.28.) Kt. sz. határozat

113/2024. (V.9.) Kt. sz. határozat

114/2024. (V.9.) Kt. sz. határozat

115/2024. (V.9.) Kt. sz. határozat

116/2024. (V.9.) Kt. sz. határozat

129/2024. (V.9.) Kt. sz. határozat

134/2024. (V.9.) Kt. sz. határozat

136/2024. (V.9.) Kt. sz. határozat

137/2024. (V.9.) Kt. sz. határozat

138/2024. (V.9.) Kt. sz. határozat

151/2024. (V.9.) Kt. sz. határozat

157/2024. (V.9.) Kt. sz. határozat

162/2024. (V.9.) Kt. sz. határozat

173/2024. (V.9.) Kt. sz. határozat

175/2024. (V.9.) Kt. sz. határozat

végrehajtásáról szóló beszámolót elfogadja.