**ELŐTERJESZTÉS**

**Tiszavasvári Város Önkormányzata Képviselő-testületének**

**2024. augusztus 8-án tartandó rendes ülésére**

Az előterjesztés tárgya: 4440 Tiszavasvári, Budai-Nagy Antal utca egyirányúsítása

Mellékletek: Térkép részlet, Kérelem

Az előterjesztés előadója: Szőke Zoltán polgármester

Az előterjesztés témafelelőse: Batta Gábor - ügyintéző

Az előterjesztés ügyiratszáma: TPH/8628-5/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. július 30.

##### Batta Gábor

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Batta Gábor

## ELŐTERJESZTÉS

### A Képviselő-testülethez

**4440 Tiszavasvári, Budai-Nagy Antal utca egyirányúsítása**

Tisztelt Képviselő-testület!

A lakosság részéről jelzés érkezett a 4440 Tiszavasvári, Budai-Nagy Antal utca egyirányúsításával kapcsolatban. A kérelemben foglaltak alapján az utca túl keskeny a kétirányú közlekedéshez, valamint a Bajcsy-Zsilinszky utcára való kikanyarodás balesetveszélyes a nagy forgalom és a nem megfelelő beláthatóság miatt. A lakossági jelentést továbbítottam a Tiszavasvári Rendőrkapitányság felé, annak érdekében, hogy adják meg a javaslatukat a fenti tárgyban.

A rendőrségi javaslatot figyelembe véve indokolt a Budai-Nagy Antal utca egyirányúsítása a Bajcsy-Zsilinszky utca felől.

A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A közúti közlekedés szabályairól szóló 1/1975. (II. 5.) KPM–BM együttes rendelet (továbbiakban: KRESZ) alapján szükséges kihelyezni a 17. § (1) bekezdésének b) pontjában meghatározott egyirányú forgalmi utat biztosító jelzőtáblát a Budai-Nagy Antal utca és a Bajcsy-Zsilinszky utca kereszteződésében, valamint a 14. § (1) bekezdésének z) pontjában meghatározott behajtani tilos táblát a Budai-Nagy Antal utca és a Honvéd utca kereszteződésében. Továbbá kiegészítő tábla „Kivéve kerékpár” kihelyezése szükséges az utca mindkét végére, amely a kerékpárosokra vonatkozik.

A SZABADOS-OK Kft. árajánlata alapján a megvalósításhoz szükséges táblák, bilincsek és oszlopok beszerzésének költségvonzata **nettó 46.450,-Ft + ÁFA.**

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2024. július 16.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2024. (VIII.08.) Kt. számú**

**határozata**

**4440 Tiszavasvári, Budai-Nagy Antal utca egyirányúsítása**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezéséről szóló előterjesztést megtárgyalta, és az alábbi határozatot hozza:

* 1. Elrendeli a Tiszavasvári, Budai-Nagy Antal utca egyirányúsítását a Bajcsy-Zsilinszky utca irányából.
  2. Elrendeli a közlekedés biztonságosabbá tétele érdekében az alábbi forgalomszabályozó eszközök kihelyezését

- 1db egyirányú forgalmi utat jelölő táblát a Budai-Nagy Antal utca és a Bajcsy-Zsilinszky utca kereszteződésében.

- 1db behajtani tilos táblát a Budai-Nagy Antal utca és a Honvéd utca kereszteződésében.

- 2 db kiegészítő tábla kihelyezését a fenti táblák alá „Kivéve Kerékpár” felirattal.

3. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.

**Határidő:** 1. és 2. pont azonnal

3. pont 2024. szeptember 30.

**Felelős:** Szőke Zoltán polgármester